Dragi šestaši,

Nastavljamo s učenjem. Obradit ćemo nastavnu jedinicu: Uspoređivanje cijelih brojeva. Prvo prepišite 1. PRIMJER u bilježnicu, a iza njega riješite priloženi zadatak, zatim prepišite 2. PRIMJER u bilježnicu te iza njega riješite priložene zadatke. Gradivo se nalazi u udžbeniku -2.dio (str. 24., 25., 26. i 27.). Riješite to do ponedjeljka 6. 4. 2020. Ovu zadaću ne morate slati, ali nekog ću tražiti da je pošalje pa je napišite i ako vam nešto nije jasno pitajte. Lijep pozdrav.

Marljivo učite i pišite zadaće ☺. Sretno s učenjem!

Čuvajte svoje zdravlje.

Ivana Matić

**4. Uspoređivanje cijelih brojeva**

1. **PRIMJER:** Napišite nekoliko cijelih brojeva *z* takvih da je: **a)** *z* > −5 **b)** *z* < 3

Koliko brojeva s tim svojstvom postoji?

**Rješenje: a)** Treba ispisati nekoliko cijelih brojeva *z* većihod−5. Npr. −4, −3, −2, … (ove tri točkice stavimo zato jer ne možemo ispisati sve cijele brojeve koji ispunjavaju zadani uvjet).

Postoji beskonačno mnogo takvih brojeva.

**b)** Treba ispisati nekoliko cijelih brojeva *z* manjihod3. Npr. 2, 1, 0, -1 … (ove tri točkice stavimo zato jer ne možemo ispisati sve cijele brojeve koji ispunjavaju zadani uvjet).

Postoji beskonačno mnogo takvih brojeva.

**1. Zadatak** - 89. zadatak – udžbenik str.26.

Prisjetimo se znakova uspoređivanja:

Znak „≤“ čitamo: manji ili jednak

Znak „≥ „čitamo: veći ili jednak

1. **PRIMJER:**Odredite sve cijele brojeve z takve da je:
2. **−**5 < z < 4 **b) −**2 ≤ z < 2 **c) −**6< z ≤ 3 **d) −**3 ≤ z ≤ 5

**Rješenje:**

1. Tražimo sve cijele brojeve *z* takve da vrijedi: −5 < *z* < 4 (čitamo: *z* je veći od −5, a manji od 4). Ako prikažemo na brojevnom pravcu cijele brojeve −5 i 4 onda su oni cijeli brojevi koji ispunjavaju zadani uvjet da su veći od −5, a manji od 4 ovi zaokruženi tj. *z* = −4, −3, −2, −1, 0, 1, 2, 3.

**O E**

**-5 -4 -3 -2 -1 0 1 2 3 4 5** ***p***

1. Tražimo sve cijele brojeve *z* takve da vrijedi: **−**2 ≤ *z* < 2 (čitamo:z je veći ili jednak **−**2, a manji od 2). Ako prikažemo na brojevnom pravcu cijele brojeve −2 i 2 onda su oni cijeli brojevi koji ispunjavaju zadani uvjet da su veći ili jednaki −2, a manji od 2 ovi zaokruženi tj. *z* = −2, −1, 0, 1 (primijetimo da je broj −2 u rješenju jer u uvjetu piše veći ili jednaki −2).

**O E**

**-2 -1 0 1 2 *p***

1. Tražimo sve cijele brojeve *z* takve da vrijedi: **−**6 < *z* ≤ 3 (čitamo: *z* je veći **−**6, a manji ili jednak 3).

Ako smo sigurni koji cijeli brojevi ispunjavaju taj uvjet ne trebamo ih crtati na brojevnom pravcu nego ih samo ispišemo ovako: *z* =−5, −4, −3, −2, −1, 0, 1, 2, 3. (primijetimo da je broj 3 u rješenju jer u uvjetu piše manji ili jednak 3).

1. Tražimo sve cijele brojeve z takve da vrijedi: **−**3 ≤ *z* ≤ 5 (čitamo: *z* je veći ili jednak **−**3, a manji ili jednak 5). Ako smo sigurni koji cijeli brojevi ispunjavaju taj uvjet ne trebamo ih crtati na brojevnom pravcu nego ih samo ispišemo ovako: *z* =−3, −2, −1, 0, 1, 2, 3, 4, 5 (primijetimo da je broj −3 u rješenju jer u uvjetu piše veći ili jednak −3 i broj 5 je u rješenju jer u uvjetu piše manji ili jednak 5).

Izraz oblika ***a < z < b*** nazivamo **produžena nejednakost** (*a, b i z su cijeli brojevi*) i čitamo je tako da najprije pročitamo srednji član, a zatim lijevu pa desnu stranu nejednakosti.

**2. Zadatak** - 90. zadatak – udžbenik str.26.

**3.** **Zadatak** – 91. zadatak – udžbenik str.26.

**4. Zadatak** - 94. zadatak – udžbenik str.26.

**5. Zadatak** - 97. zadatak – udžbenik str.26.

**6.** **Zadatak** – 104. zadatak – udžbenik str.27.